

**JAVNI POZIV JEDINICAMA LOKALNE SAMOUPRAVE U BOSNI I HERCEGOVINI ZA PODNOŠENJE PRIJAVA ZA UČEŠĆE U PROVEDBI „PROJEKTA UNAPREĐENJA EFIKASNOSTI LOKALNIH USLUGA U BOSNI I HERCEGOVINI (PIPLS)“ SA SMJERNICAMA ZA PODNOSIOCE PRIJAVA**

februar 2021. godine

# 1. SADRŽAJ

[1. SADRŽAJ 2](#_Toc63676057)

[2. UVOD 3](#_Toc63676058)

[2.1. Šta je „Projekat unapređenja efikasnosti lokalnih usluga u Bosni i Hercegovini (PIPLS)?“ 3](#_Toc63676059)

[2.2. Ciljevi javnog poziva 4](#_Toc63676060)

[3. Pravila Javnog poziva I KRITERIJI ZA ODABIR PARTNERSKIH JLS 4](#_Toc63676061)

[4. SMJERNICE ZA POPUNJAVANJE PRIJAVNOG OBRASCA I POTREBNA DOKUMENTACIJA 5](#_Toc63676062)

[4.1. Pismo namjere (Prilog I) 5](#_Toc63676063)

[4.2. Prijavni obrazac (Prilog II) 6](#_Toc63676064)

[4.3. Prateća dokumentacija 7](#_Toc63676065)

[5. Način prijave 8](#_Toc63676066)

[5.1. Krajnji rok za podnošenje prijava 8](#_Toc63676067)

[5.2. Dodatne informacije 8](#_Toc63676068)

[6. PROCES ODABIRA PARTNERSKIH JEDINICA LOKALNE SAMOUPRAVE 8](#_Toc63676069)

# 2. UVOD

## 2.1. Šta je „Projekat unapređenja efikasnosti lokalnih usluga u Bosni i Hercegovini (PIPLS)?“

PIPLS projekat ima za cilj unaprijediti pristup ključnim javnim uslugama *kroz bolje upravljanje i povećanje ulaganja u lokalnu infrastrukturu*. Ovaj cilj se planira ostvariti kroz tri međusobno povezana i komplementarna rezultata:

1. Partnerske jedinice lokalne samouprave (JLS) pružaju bolje usluge građanima uz bolje upravljanje imovinom;
2. Partnerske JLS i kantonalne vlasti primjenjuju „dobro“ upravljanje prihodima i rashodima, kroz unapređene vještine i kapacitete za interne kontrole i javne nabavke.;
3. Unapređena infrastruktura za javne usluge u partnerskim JLS.

Projekat je trogodišnja inicijativa (2021.-2023.) koju primarno finansira Vlada Kraljevine Švedske, a provodi ga Razvojni program Ujedinjenih nacija (UNDP) u saradnji sa Ministarstvom finansija Federacije Bosne i Hercegovine, Ministarstvom finansija Republike Srpske, Uredom za razvoj i europske integracije Posavskog kantona, Uredom koordinatora za reformu javne uprave Bosne i Hercegovine i dva saveza opština/općina i gradova.

Tematske oblasti koje PIPLS projekat pokriva podjeljene su na tri komponente:

**Komponenta 1:** Pomoć JLS u uspostavi sistema za strateško upravljanje javnom imovinom, što uključuje niz intervencija (transparentno knjiženje, unapređenje vještina uposlenih, definisanje politika i pravilnika za upravljanje imovinom na lokalnom nivou, komunikaciju sa donosiocima odluka na višim nivoima vlasti itd. ).

Aktivnosti:

1. Sveobuhvatna analiza praksi upravljanja imovinom;
2. Podrška unapređenju ključnih praksi u upravljanju imovinom u partnerskim JLS;
3. Omogućavanje dijaloga između korisnika i kreatora politika.

**Komponenta 2:** Saradnja sa JLS u cilju optimiziranja javne potrošnje i ulaganja u kapitalne investicije i usluge definirane u razvojnim strategijama, unapređenje interne kontrole te unapređenje praksi i procedura za javne nabavke.

Aktivnosti:

1. Podrška upravljanju prihodima i rashodima;
2. Uvođenje jačeg sistema interne kontrole;
3. Unapređenje kapaciteta za provođenje javnih nabavki na lokalnom nivou.

**Komponenta 3:** Konkretne intervencije u cilju unapređenja javnih usluga uz prakse i sredstva mobilizirana kroz prve dvije komponente. Dodjela bespovratnih sredstava JLS sa najboljim učinkom radi provedbe prioritetnih intervencija identifikovanih razvojnim strategijama.

Aktivnosti:

1. Priprema i provedba okvira za vrednovanje kvalitete rada;
2. Odabir i provedba prioritetnih infrastrukturnih intervencija.

## 2.2. Ciljevi javnog poziva

PIPLS projekat objavljuje javni poziv jedinicama lokalne samouprave (JLS) za iskazivanje interesa za učešće u provedbi projekta kroz koji će im biti omogućena:

* Tehnička podrška pri uspostavljanju sistema za strateško upravljanje javnom imovinom;
* Podrška u cilju optimiziranja javne potrošnje i povećanja ulaganja u kapitalne investicije i usluge definirane u razvojnim strategijama, unapređenja interne kontrole te praksi i procedura za javne nabavke;
* Konkretna intervencija u cilju unapređenja javnih usluga.

Cilj ovog poziva je da se **odabere do 15 partnerskih JLS** u kojim će se provoditi aktivnosti PIPLS projekta.

# 3. Pravila Javnog poziva I KRITERIJI ZA ODABIR PARTNERSKIH JLS

Javni poziv za iskazivanje interesa za učešće u projektu otvoren je za sve JLS u Bosni i Hercegovini. Odabir partnerskih JLS će se vršiti na osnovu sljedećih kriterija:

* **osnovni (eliminatorni) kriteriji** – ispunjenje ovih kriterija se smatra preduslovom za učešće u projektu. JLS koje ne ispune ove kriterije **neće biti dalje razmatrane**.
* **dodatni kriteriji** – primjenom ovih kriterija će se vršiti ocjenjivanje JLS koje su ispunile osnovne (eliminatorne) kriterije. Dodjela bodova će se vršiti u skladu sa tabelom za bodovanje.
* **specifični kriteriji** – kojim će se osigurati uravnoteženo učešće JLS iz oba entiteta te učešće po veličini i razvijenosti JLS.

**Osnovni (eliminatorni) kriteriji** koji se primjenjuju u odabiru 15 partnerskih jedinica lokalne samouprave su:

* JLS ima važeću strategiju lokalnog razvoja;
* Motivacija lokalne samouprave da kontinuirano podržava dobru lokalnu upravu i odgovorno upravljanje javnim finansijama;
* Motivacija lokalne samouprave i predanost projektu, iskazana kroz pismeno potvrđenu spremnost na sufinansiranje aktivnosti projekta u okviru Rezultata 3;
* Pozitivan posljednji revizorski izvještaj.

**Dodatni kriteriji:**

* JLS posjeduje ažuriranu bazu imovine sa jediničnim vrijednostima;
* JLS prati prihode i izdatke po jedinici imovine;
* JLS posjeduje važeću prostorno-plansku dokumentaciju;
* JLS posjeduje i provodi sistematizaciju radnih mjesta koja se odnose na upravljanje lokalnim razvojem;
* JLS izrađuje godišnje planove i izvještaje o radu službi/odjeljenja te godišnji izvještaj o provedbi strategije razvoja;
* JLS ima usvojen Pravilnik o javnim nabavkama;
* JLS je osigurala sredstva iz eksternih izvora (viši nivoi vlasti, domaći, međunarodni, kreditni izvori) za realizaciju prioritetnih projekata iz strategije razvoja tokom zadnje 3 godine.

**Specifični kriteriji:**

Nakon ocjenjivanja podnesenih prijava prema osnovnim i dodatnim kriterijima, primijeniće se specifični kriteriji kako bi se u implementaciji projekta osigurala:

* zastupljenost jedinica lokalne samouprave iz oba entiteta neće biti manja od 40%.;
* maksimalno 20% JLS sa brojem stanovnika do 10 000 u ukupnom broju novoizabranih partnerskih JLS
* maksimalno 10% nerazvijenih JLS[[1]](#footnote-2) u ukupnom broju novoizabranih partnerskih JLS;
* komplementarnost/izbjegavanje preklapanja aktivnosti sa sličnim intervencijama u jedinicama lokalne samouprave.

Nakon što se rang lista jedinica lokalne samouprave razmotri iz ugla specifičnih kriterija, predložiće se finalna lista jedinica lokalne samouprave koje će učestvovati u implementaciji projekta.

# 4. SMJERNICE ZA POPUNJAVANJE PRIJAVNOG OBRASCA I POTREBNA DOKUMENTACIJA

Prije popunjavanja prijavnog obrasca važno je pažljivo pročitati smjernice, uslove za učešće i kriterije za odabir. Zainteresovane JLS koje ispunjavaju uslove učešća (navedeni u sekciji 3 ovog Poziva) svoj interes za učešće u projektu treba da iskažu dostavljanjem:

1. Pisma namjere (Prilog I);
2. Popunjenog prijavnog obrasca (Prilog II);
3. Prateće dokumentacije tražene u okviru prijavnog obrasca.

Ispunjenost uslova za učešće i zadovoljenost kriterija ocjenjivaće se isključivo na osnovu ove dokumentacije.

## 4.1. Pismo namjere (Prilog I)

Zainteresovane JLS treba da popune obrazac pisma namjere (Prilog I), u kojem izražavaju:

* Interes da učešstvuju u projektu „Unapređenje efikasnosti lokalnih usluga u Bosni i Hercegovini“;
* Spremnost da pokrenu proces strateškog upravljanja javnom imovinom;
* Spremnost na uvođenje mjera racionalizacije javne potrošnje i boljeg upravljanja budžetskim sredstvima;
* Spremnost da osiguraju nematerijalnu podršku realizaciji projekta i omoguće uposlenicima da učestvuju u aktivnostima i obukama koje budu realizovane u toku projekta;
* Spremnost da sufinansiraju implementaciju prioritetnih projekata identifikovanih razvojnim strategijama u periodu realizacije PIPLS projekta (2021-2023) u u procentu od minimalno 60 % ukupne vrijednosti predložene intervencije.
* Da posljednji revizorski izvještaj nije negativan.

Pismo namjere se može dopuniti ako postoje konkretni drugi aspekti koje jedinica lokalne samouprave želi da naglasi. Pismo namjere potpisom i pečatom ovjerava načelnik / gradonačelnik[[2]](#footnote-3) jedinice lokalne samouprave.

## 4.2. Prijavni obrazac (Prilog II)

Zainteresovane JLS treba da odgovore na sva pitanja u prijavnom obrascu (Prilog II). U slučaju da ne raspolažu podacima potrebnim za odgovor na određeno pitanje, JLS to trebaju navesti. Dijelovi prijavnog obrasca bez odgovora neće biti bodovani prilikom ocjenjivanja.

**Dio 1. prijavnog obrasca: JEDINICA LOKALNE SAMOUPRAVE KOJA PODNOSI PRIJAVU**

Navedite opšte informacije o jedinici lokalne samouprave, kontakt podatke, kao i kontakt podatke osobe koja će se tretirati kao buduća kontakt osoba u vezi sa ovom prijavom.

U slučaju promjene kontakt informacija nakon podnošenja prijave, molimo Vas da nas pravovremeno obavijestite.

**Dio 2. prijavnog obrasca: STATUS STRATEGIJE RAZVOJA JLS I PROSTORNO-PLANSKE DOKUMENTACIJE**

Cilj ovog dijela je da utvrdi status važeće strategije razvoja i prostorno-planske dokumentacije.

Na pitanja sa ponuđenim odgovorima „DA“ i „NE“ odgovorite klikom na kućicu pored odgovora. Označite samo jedan odgovor.

Na mjestu gdje se traži navođenje dijela strategije, pravilnika ili drugog dokumenta, upišite naziv dokumenta, naslov poglavlja i broj stranice, a dokument dostavite u elektronskoj formi u prilogu prijavi.

U pitanjima koja zahtijevaju narativni odgovor, dajte kratku i jasnu informaciju na najviše ½ stranice po pitanju.

U odgovoru na pitanje 2.1.2 popunite tabelu, a u elektronskoj formi priložite izvještaj o izvršenju budžeta i njegovo obrazloženje, kao i godišnji akcioni plan za implementaciju strategije koji predstavlja projekte i mjere.

**Dio 3. prijavnog obrasca: ISKUSTVA I KAPACITETI JLS U OBLASTI PLANIRANJA I UPRAVLJANJA JAVNOM IMOVINOM**

Cilj ovog dijela je da se utvrdi trenutno stanje i kapaciteti u JLS vezano za upravljanje imovinom.

Na pitanja sa ponuđenim odgovorima „DA“ i „NE“ odgovorite klikom na kućicu pored odgovora. Označite samo jedan odgovor.

Na mjestu gdje se traži više informacija o dokumentu, upišite naziv dokumenta i dostavite ga u elektronskoj formi u prilogu prijavi.

U pitanjima koja zahtijevaju narativni odgovor, dajte kratku i jasnu informaciju na najviše ½ stranice po pitanju.

**Dio 4. prijavnog obrasca: ISKUSTVA I KAPACITETI JLS U OBLASTI PLANIRANJA I UPRAVLJANJA LOKALNIM RAZVOJEM**

Cilj ovog dijela je da utvrdi iskustva, kapacitete i odnos jedinice lokalne samouprave prema planiranju i upravljanju lokalnim razvojem.

Na pitanja sa ponuđenim odgovorima „DA“ i „NE“ odgovorite klikom na kućicu pored odgovora. Označite samo jedan odgovor.

U pitanjima koja zahtijevaju narativni odgovor, dajte kratku i jasnu informaciju na najviše ½ stranice po pitanju.

Na mjestu gdje se traži navođenje dijela strategije, pravilnika ili drugog dokumenta, upišite naziv dokumenta, naslov poglavlja i broj stranice, a dokument dostavite u elektronskoj formi u prilogu prijavi.

**Dio 5. prijavnog obrasca: ISKUSTVA I KAPACITETI JLS U OBLASTI PLANIRANJA I UPRAVLJANJA JAVNIM NABAVKAMA**

Cilj ovog dijela je da se utvrdi trenutno stanje i kapaciteti u JLS vezano za javne nabavke.

Na pitanja sa ponuđenim odgovorima „DA“ i „NE“ odgovorite klikom na kućicu pored odgovora. Označite samo jedan odgovor.

Na mjestu gdje se traži više informacija o dokumentu, upišite naziv dokumenta i dostavite ga u elektronskoj formi u prilogu prijavi.

U pitanjima koja zahtijevaju narativni odgovor, dajte kratku i jasnu informaciju na najviše ½ stranice po pitanju.

**Dio 6. prijavnog obrasca: FINANSIRANJE IMPLEMENTACIJE STRATEGIJE RAZVOJA**

Cilj ovog dijela je da omogući sagledavanje uspješnosti aktera u jedinici lokalne samouprave u finansiranju implementacije strategije razvoja.

Popunite tabele. Ako ne raspolažete pojedinim podacima u odgovarajuće polje upišite „/“.

**Dio 7. prijavnog obrasca: KOMPLEMENTARNOST SA DRUGIM INICIJATIVAMA**

Cilj ovog dijela je da omogući sagledavanje različitih razvojnih inicijativa koje se provode na području jedinice lokalne samouprave i mogućnosti njihovog međusobnog dopunjavanja odnosno izbjegavanja njihovog preklapanja.

Pitanje zahtijeva narativni odgovor, dajte kratku i jasnu informaciju na najviše ½ stranice.

**Dio 8. prijavnog obrasca: LISTA ZA PROVJERU POTPUNOSTI PRIJAVE**

Cilj ovog dijela je da JLS omogući provjeru popunjenosti prijave.

Na pitanja sa ponuđenim odgovorima „DA“ i „NE“ odgovorite klikom na kućicu pored odgovora. Označite samo jedan odgovor.

## 4.3. Prateća dokumentacija

Prateću dokumentaciju predstavljaju prilozi (strategija, pravilnici, izvještaji, itd.) koji su potrebni kao potvrda pojedinih informacija navedenih u prijavnom obrascu. Prateću dokumentaciju potrebno je dostaviti u elektronskom formatu (.pdf ili doc.) na USB-u.

Ako je dokumentacija dostupna na internetu moguće je navesti linkove na odgovarajuće dokumente. Za ispravnost linkova odgovara podnosilac prijave. U slučaju nemogućnosti pristupa on-line dokumentima u vrijeme ocjenjivanja prijave, prijava će biti odbačena.

Pozivaju se sve zainteresovane JLS u BiH koje zadovoljavaju osnovne (eliminatorne) kriterije ovog poziva da iskažu svoj interes, u procesu odabira partnerskih JLS, za učešće u PIPLS projektu.

JLS koje se prijavljuju na poziv, trebaju dostaviti sljedeću dokumentaciju:

* Ispunjeno, potpisano i ovjereno Pismo namjere, navedeno kao Prilog I;
* Ispunjen, potpisan i ovjeren Prijavni obrazac, naveden kao Prilog II;
* Kopiju važeće strategije lokalnog razvoja;
* Kopiju posljednjeg revizorskog izvještaja.
* Kopiju budžeta ili izvještaja o izvršenju budžeta za 2019. godinu sa obrazloženjem koje dokazuje da u sebi integriše finansijski plan realizacije razvojne strategije;
* Kopiju dokumentacije koja dokazuje da JLS ima važeću prostorno-plansku dokumentaciju;
* Kopiju dokumentacije koja dokazuje da JLS ima razvijene procedure za upravljanje imovinom;
* Kopiju Pravilnika o sistematizaciji radnih mjesta i/ili opisa poslova;
* Kopiju plana rada i godišnjeg izvještaja o radu jedne službe/odjeljenja;
* Kopiju godišnjeg izvještaja o implementaciji strategije razvoja ;
* Kopiju Pravilnika o javnim nabavkama.

# 5. Način prijave

**Dokumentaciju navedenu pod tačkom 5.1 treba dostaviti u jednom (1) štampanom primjerku i u elektronskoj formi, na USB memorijskoj kartici** u zatvorenoj koverti sa naznakom: **„Prijava za učešće u implementaciji projekta Unapređenje efikasnosti lokalnih usluga u BiH (PIPLS)“.**

Prijave mogu biti dostavljene lično, preporučenom poštom ili kurirskom poštom na sljedeću adresu:

**Razvojni program Ujedinjenih nacija u Bosni i Hercegovini (UNDP BiH)**

**PIPLS projekat**

**UN House, Zmaja od Bosne bb**

**71000 Sarajevo, Bosna i Hercegovina**

## 5.1. Krajnji rok za podnošenje prijava

**Krajnji rok za podnošenje prijava, u skladu sa ovim javnim pozivom i smjernicama, je 22.02.2021. godine (ponedeljak) do 16:00 sati** što potvrđuje datum na otpremnici, poštanski žig ili priznanica.

Prijave podnesene nakon isteka roka **neće biti uzete u razmatranje**. Naknadne dopune prijave, objašnjenja, obrazloženja i sl. dostavljeni nakon isteka roka **neće se uzimati u obzir**.

Dostavljena **dokumentacija se ne vraća**.

## 5.2. Dodatne informacije

Elektronske verzije javnog poziva sa smjernicama i prijavni dokumenti dostupni su na web adresi:

UNDP BiH: [www.ba.undp.org](http://www.ba.undp.org)

Sva pitanja u vezi ovog poziva se mogu dostaviti **isključivo** putem elektronske pošte, najkasnije 4 dana prije isteka roka za podnošenje prijava, sa jasno naznačenim nazivom poziva u predmetu poruke, i to na sljedeću e-mail adresu: [registry.ba@undp.org](mailto:registry.ba@undp.org).

Info dan, tokom kojeg će zainteresirani moći dobiti dodatne informacije i pojašnjenja vezana za uslove javnog poziva, će biti organizirani putem Zoom platforme, 15. februara 2021. godine. Link za Zoom platformu će biti postavljen na web stranici UNDP-a u okviru objave ovog javnog poziva.

# 6. PROCES ODABIRA PARTNERSKIH JEDINICA LOKALNE SAMOUPRAVE

Ocjenjivanje prijava na javni poziv vršiće projektni tim, a konačnu odluku o odabiru jedinica lokalne samouprave donijeće Projektni odbor, koji čine predstavnici Vlade Kraljevine Švedske, UNDP BiH i partnerskih institucija u Bosni i Hercegovini. Podnosioci prijava moraju poslati svoje prijave u formi koju propisuje ovaj javni poziv, uključujući i sve tražene priloge.

Ocjenjivanje prijava će se vršiti u tri faze:

1. Faza provjere preduslova za učešće - provjera usklađenosti s **osnovnim kriterijima**, pri čemu se provjerava da li prijava pristigla u predviđenom roku i da li ispunjava sve **osnovne (eliminatorne) kriterije** navedene u tabeli 6.1. Ukoliko je odgovor na jedno od pitanja iz tabele 6.1 „NE“, prijava neće biti dalje razmatrana.
2. Faza bodovanja JLS aplikacije – bodovanje dodatnih kriterija prema tabeli 6.2.
3. Faza provjere specifičnih kriterija.

|  |  |  |  |  |  |
| --- | --- | --- | --- | --- | --- |
| **6.1. Usklađenost sa osnovnim (eliminatornim) kriterijima** | | | **DA** | | **NE** |
| JLS ima važeću strategiju lokalnog razvoja. |  |  | |  | |
| JLS je dostavila ispunjeno, potpisano i ovjereno Pismo namjere (Prilog I) kojim dokazuje opredjeljenje lokalne samouprave da kontinuirano podržava dobru lokalnu upravu i odgovorno upravljanje javnim finansijama. |  |  | |  | |
| JLS je dostavila ispunjeno, potpisano i ovjereno Pismo namjere (Prilog I) kojim potvrđuje spremnost na sufinansiranje aktivnosti projekta u okviru Rezultata 3. |  |  | |  | |
| JLS ima pozitivan posljednji revizorski izvještaj |  |  | |  | |

|  |  |  |
| --- | --- | --- |
| **6.2. Bodovanje dodatnih kriterija** |  | **Max. broj bodova**  **100** |
| JLS posjeduje osnovnu bazu podataka i vrijednosti imovine   * Posjeduje bazu podataka imovine sa iskazanim vrijednostima * Posjeduje bazu podataka imovine bez iskazanih vrijednosti * Ne posjeduje bazu podataka imovine |  | 20  10  0 |
| JLS priprema izvještaje o prihodima i izdacima po jedinici imovine   * Da * Ne |  | 10  0 |
| JLS posjeduje važeću prostorno-plansku dokumentaciju   * Da * Djelomično * Ne |  | 10  5  0 |
| JLS posjeduje i provodi sistematizaciju radnih mjesta koja se odnose na upravljanje lokalnim razvojem   * Da * Ne |  | 10  0 |
| JLS izrađuje godišnje planove i izvještaje o radu službi/odjeljenja te godišnji izvještaj o implementaciji strategije razvoja   * JLS priprema godišnje planove i izvještaje o radu službi/odjeljenja te godišnji izvještaj o implementaciji strategije razvoja * JLS priprema samo godišnje planove i izvještaje o radu službi/odjeljenja |  | 20  10 |
| JLS ima usvojen Pravilnik o javnim nabavkama   * Da * Ne |  | 10  0 |
| JLS je osigurala sredstva iz eksternih izvora (viši nivoi vlasti, domaći, međunarodni, kreditni izvori) za realizaciju prioritetnih projekata iz strategije razvoja tokom zadnje 3 godine   * JLS osigurala sredstva za realizaciju 5 i više prioritetnih projekata iz strategije razvoja * JLS osigurala sredstva za realizaciju 3 i više prioritetnih projekata iz strategije razvoja * JLS nije osigurala sredstva |  | 20  10  0 |
| **MAKSIMALAN BROJ BODOVA** |  | **100** |

|  |
| --- |
| **6.3. Specifični kriteriji za odabir JLS** |
| Uravnoteženo učešće jedinica lokalne samouprave iz oba entiteta – zastupljenost jedinica lokalne samouprave iz jednog entiteta neće biti manja od 40%. |
| Maksimalno 20% JLS sa brojem stanovnika do 10 000 u ukupnom broju novoizabranih partnerskih JLS. |
| Maksimalno 10% nerazvijenih JLS[[3]](#footnote-4) u ukupnom broju novoizabranih partnerskih JLS. |

Odluka da se prijava odbaci ili da se podnosilac ne izabere za partnersku jedinicu lokalne samouprave može biti zasnovana na jednom ili više sljedećih razloga:

* Prijava je primljena nakon isteka roka za podnošenje;
* Podnosilac prijave ne ispunjava osnovne uslove Javnog poziva;
* Prijava (prijavni obrazac, pismo namjere i prateća dokumentacija) je nepotpuna ili na drugi način ne zadovoljava uslove;
* Prijava zadovoljava uslove i kriterije, ali nije izabrana zbog malog broja bodova i/ili nakon primjene specifičnih kriterija za izbor.

**Prvorangiranih 15 JLS čije prijave, nakon ocjenjivanja, ostvare 60 i više bodova od mogućih 100, uvrštavaju se na rang listu JLS koje će biti uzete u razmatranje za zaključivanje partnerskog sporazuma.**

Podnosioci prijava će biti obaviješteni o rezultatima javnog poziva u pisanoj formi.

Rezultati javnog poziva o odabiru partnerskih JLS će biti objavljeni na službenoj internet stranici UNDP BiH, u roku od 7 (sedam) dana od dana donošenja odluke. Prije donošenja konačne odluke o odabiru, UNDP BiH zadržava pravo da zatraži dodatna pojašnjenja od podnosioca prijave.

Predviđeni vremenski okvir za finalizaciju procesa odabira partnerskih jedinica lokalne samouprave u PIPLS projektu je sljedeći:

|  |  |
| --- | --- |
| **AKTIVNOST** | **DATUM** |
| **Objavljivanje poziva za izražavanje interesa za učešće u projektu** | 08.02.2021. |
| **Info dan koji će biti organizovan putem Zoom platforme** | 15.02.2021. |
| **Krajni rok za dodatne upite i pojašnjenja** | 18.02.2019. |
| **Rok za podnošenje prijava** | 22.02.2021. |
| **Obavijest o rezultatima poziva – INDIKATIVNO** | 10.03.2021. |
| **Potpisivanje ugovora ili sporazuma – INDIKATIVNO** | 15.03.2021. |

Nakon odluke o odabiru, partnerskim jedinicama lokalne samouprave u PIPLS projektu će se na potpis dostaviti relevantni sporazum u skladu sa UNDP-ovim pravilima, u kojem će se definirati predložene aktivnosti, uloge i odgovornosti te način realizacije odobrenih sredstava.

1. Za kategorizaciju stepena razvijenosti JLS, koristiti će se zvanični podaci Federalnog zavoda za programiranje za JLS u Federaciji BiH i podaci Ministarstva uprave i lokalne samouprave RS-a za JLS iz RS. [↑](#footnote-ref-2)
2. Termini navedeni u ovom pozivu kao što su načelnik, gradonačelnik i sl. su rodno neutralni i odnose se na pripadnike oba spola. [↑](#footnote-ref-3)
3. Za kategorizaciju stepena razvijenosti JLS, koristiti će se zvanični podaci Federalnog zavoda za programiranje za JLS u Federaciji BiH i podaci Ministarstva uprave i lokalne samouprave RS-a za JLS iz RS. [↑](#footnote-ref-4)